wannaphong/clean_thaiwikipedia huggingface dataset:
# รอแบร์ เดอ โบมง เอิร์ลที่ 1 แห่งเลสเตอร์
รอแบร์ เดอ โบมง เอิร์ลที่ 1 แห่งเลสเตอร์  หรือ รอแบร์แห่งเมอล็อง  เป็นขุนนางผู้ทรงอำนาจของอังกฤษและฝรั่งเศสที่ได้รับการยกย่องว่าเป็น “ผู้ชาญฉลาดที่สุดในยุคนั้นในละแวกตั้งแต่กรุงลอนดอนจนถึงกรุงเยรูซาเล็ม” นักพงศาวดารชื่นชมว่าเขาเป็นคนมีวาทศิลป์ หัวไว และได้เป็นที่ปรึกษาของกษัตริย์อังกฤษถึงสามคน คือ พระเจ้าวิลเลียมที่ 1, พระเจ้าวิลเลียมที่ 2 และพระเจ้าเฮนรีที่ 1

  ประวัติ 

รอแบร์เป็นบุตรชายคนโตของรอเฌร์ เดอ โบมงกับอาเดอลีนแห่งเมอล็อง ธิดาของแวลร็องที่ 3 เคานต์แห่งเมอล็อง รอแบร์มีน้องชายคืออ็องรี เดอ โบมง เอิร์ลที่ 1 แห่งวอริก รอแบร์เกิดในช่วงระหว่างปี ค.ศ. 1040 ถึง ค.ศ. 1050 ที่นอร์ม็องดี 

ในปี ค.ศ. 1066 รอแบร์ติดตามวิลเลียมผู้พิชิตมาอังกฤษและทำหน้าที่เป็นผู้ควบคุมกองทหารราบทางปีกซ้ายในยุทธการที่เฮสติงส์ ชัยชนะที่เฮสติงส์ทำให้เขาได้รับรางวัลเป็นแมเนอร์กว่า 91 แห่งและกลายเป็นที่ปรึกษาที่พระเจ้าวิลเลียมไว้ใจที่สุด 

ในปี ค.ศ. 1081 มารดาของรอแบร์ถึงแก่กรรม รอแบร์ได้สืบทอดยศเคานต์แห่งเมอล็องในนอร์ม็องดี รวมถึงยศไวน์เคานต์แห่งอีวรีและลอร์ดแห่งนอร์ตัน เขาได้ถวายความเคารพต่อพระเจ้าฟีลิปที่ 1 แห่งฝรั่งเศสในนามตัวแทนทรัพย์สินที่ดินที่ถือครองในฝรั่งเศสและได้ครองที่นั่งเป็นขุนนางฝรั่งเศสในการประชุมสภาที่ปัวซี

รอแบร์กับอ็องรีผู้เป็นน้องชายเป็นหนึ่งในคณะผู้ติดตามกษัตริย์ไปล่าสัตว์ในนิวฟอเรสต์ในครั้งที่พระเจ้าวิลเลียมรูฟัสได้รับบาดเจ็บอย่างปริศนาจนสวรรคตในวันที่ 2 สิงหาคม ค.ศ. 1100 ต่อมาเขาได้ปฏิญาณตนจงรักภักดีต่อพระเจ้าเฮนรีที่ 1 แห่งอังกฤษ พระอนุชาของพระเจ้าวิลเลียมรูฟัส ในปี ค.ศ. 1107 พระเจ้าเฮนรีที่ 1 ได้ตั้งเขาเป็นเอิร์ลแห่งเลสเตอร์

ในตอนที่พระเจ้าวิลเลียมรูฟัสสวรรคต กีโยม เคานต์แห่งเอเวรอและราล์ฟ เดอ กงเชได้เข้ารุกรานทรัพย์สินที่ดินในนอร์ม็องดีของรอแบร์ โดยอ้างความเท็จว่ารอแบร์ได้ให้คำแนะนำบางอย่างแก่กษัตริย์จนทำให้พวกตนได้รับความเสียหาย การรุกรานของทั้งคู่ประสบความสำเร็จเนื่องจากปล้นสิ่งต่างๆ ได้ไปมากมาย

จากบันทึกของเฮนรีแห่งฮันติงดอน รอแบร์ถึงแก่กรรมจากความอับอายที่ถูกเอิร์ลคนหนึ่งหลอกเอาตัวหญิงที่เขาแต่งงานด้วยไป โดยไม่รู้ว่านางรู้เห็นเป็นใจหรือถูกบังคับพาตัวไป ทั้งนี้หลังรอแบร์ถึงแก่กรรมในปี ค.ศ. 1118 อิซาแบล ภรรยาของรอแบร์ได้แต่งงานใหม่กับกีโยม เดอ วาเรน เอิร์ลที่ 2 แห่งเซอร์รีย์

 ครอบครัว 

ในปี ค.ศ. 1096 รอแบร์สมรสกับอิซาแบลแห่งเวร์ม็องดัว บุตรสาวของอูก มักนุสและเป็นผู้ดีในตระกูลขุนนางฝรั่งเศส โดยรอแบร์มีอายุอยู่ในวัยห้าสิบในตอนที่สมรส ส่วนเจ้าสาวมีอายุเพียง 11 ปี มุขนายกอิโวไม่ยอมให้ทั้งคู่สมรสกับเนื่องจากทั้งคู่จัดเป็นญาติที่มีสายเลือดใกล้ชิดกัน แต่บิดาของอิซาแบลเกลี้ยกล่อมจนมุขนายกอิโวยอม ทั้งคู่จึงได้สมรสกันในเดือนเมษายน ค.ศ. 1096 หลังสมรสรอแบร์ได้ออกเดินทางไปทำสงครามครูเสด 

รอแบร์กับอิซาแบลมีบุตรด้วยกัน คือ

 เอ็มมา เดอ โบมง (เกิด ค.ศ. 1102)
 รอแบร์ เดอ โบมง เอิร์ลที่ 2 แห่งเลสเตอร์ (เกิด ค.ศ. 1104) ฝาแฝดของแวลร็อง
 แวลร็องที่ 4 เดอ โบมง เคานต์แห่งเมอล็อง (เกิด ค.ศ. 1104) ฝาแฝดของรอแบร์
 อูก เดอ โบมง เอิร์ลที่ 1 แห่งเบดฟอร์ด (เกิด ค.ศ. 1106)
 อาเดอลีน เดอ โบมง (เกิด ค.ศ. 1107)
 ออบรี เดอ โบมง (เกิด ค.ศ. 1109)
 มาทิลดา เดอ โบมง (เกิด ค.ศ. 1111)
 อิซาแบล เดอ โบมง สนมของพระเจ้าเฮนรีที่ 1 แห่งอังกฤษ สมรสกับ (1) กิลแบร์ เดอ แคลร์ เอิร์ลที่ 1 แห่งเพมโบรก และ (2) แอร์วี เดอ มงโมร็องซี ผู้ดูแลไอร์แลนด์
 แอญเญ็ส เดอ โบมง บวชเป็นแม่ชี
# ตระกูลเดอ แคลร์
ตระกูลเดอ แคลร์  เป็นตระกูลขุนนางที่ทรงอำนาจของอังกฤษที่ครองตำแหน่งเอิร์ลแห่งเพมโบรก, ฮาร์ตฟอร์ด และกลอสเตอร์หลายครั้งด้วยกัน

พวกเขาสืบเชื้อสายมาจากริชาร์ด ฟิตซ์ชิลแบต์ ลอร์ดแห่งแคลร์ เครือญาติของพระเจ้าวิลเลียมผู้พิชิตที่ติดตามพระองค์มาอังกฤษในช่วงการพิชิตอังกฤษของชาวนอร์มัน เพื่อเป็นรางวัลตอบแทนการรับใช้ ริชาร์ดได้รับดินแดนในซัฟโฟล์กที่มีศูนย์กลางอยู่ที่หมู่บ้านแคลร์ เป็นผลให้ริชาร์ดกับลูกหลานมีชื่อว่า "เดอ แคลร์" หรือ "แห่งแคลร์"

 จุดกำเนิด 

ตระกูลเดอ แคลร์ในสายเพศชายสืบเชื้อสายมาจากชิลแบต์ เคานต์แห่งบริโยนน์ ที่มีพ่อคือชูฟเฟรย์ เคานต์แห่งยู ซึ่งเป็นบุตรชายนอกสมรสของริชาร์ดที่ 1 ดยุคแห่งนอร์ม็องดีที่มีกับภรรยาลับไม่ทราบชื่อ ชิลแบต์ เดอ บริโยนน์เป็นหนึ่งในผู้พิทักษ์ของวิลเลียมที่ 2 ที่กลายเป็นดยุคแห่งนอร์ม็องดีในวัยเด็กในปี ค.ศ. 1035 เมื่อชิลแบต์ถูกสังหารในปี ค.ศ. 1039 หรือไม่ก็ 1040 บุตรชายน้อยของเขา บาลด์วินกับริชาร์ด ฟิตซ์ชิลแบต์ หนีไปหาบาลด์วินที่ 5 เคานต์แห่งฟลานเดอส์พร้อมกับผู้พิทักษ์ของพวกตน ทั้งคู่กลับมานอร์ม็องดีเมื่อวิลเลียมแต่งงานกับบุตรสาวของบาลด์วินในปี ค.ศ. 1053 และวิลเลียมรับพวกเขากลับมาด้วยความยินดีอย่างยิ่ง หลังการพิชิตอังกฤษ ริชาร์ด ฟิตซ์ชิลแบต์ได้ทรัพย์ทรัพย์สินที่ดินมากมาย ที่เด่นๆ ก็คือแคลร์กับทอนบริดจ์ ทำให้ตระกูลที่เขาตั้งขึ้นมามักถูกนักประวัติศาสตร์เรียกว่า "เดอ แคลร์ (แห่งแคลร์)" Richard Mortimer, Clare, Richard de [Richard fitz Gilbert] (1030x35–1087x90), magnate, in the Oxford Dictionary of National Biography, online by subscription.
# ยูฟ่าเนชันส์ลีก ฤดูกาล 2018–19 ลีกเอ
ยูฟ่าเนชันส์ลีก ฤดูกาล 2018–19 ลีก เอ เป็นดิวิชันสูงสุดของ ฤดูกาล 2018–19 ของ ยูฟ่าเนชันส์ลีก, ฤดูกาลตอนต้นของการแข่งขันฟุตบอลระดับนานาชาติที่เกี่ยวข้องกับทีมชาติทีมชายของ 55 ชาติสมาคมของ ยูฟ่า. ลีก เอจะมีผลกับ เนชันส์ลีก รอบสุดท้าย ในเดือนมิถุนายน ค.ศ. 2019 เพื่อที่จะครองแชมป์ใบแรกของยูฟ่าเนชันส์ลีก.

รูปแบบ
ลีก เอ ถูกแบ่งออกเป็น 12 อันดับสมาชิกยูฟ่า, แยกอยู่ในสี่กลุ่มที่มีสามทีม. ผู้ชนะของแต่ละกลุ่มจะได้ผ่านเข้าสู่ยูฟ่าเนชันส์ลีก รอบสุดท้าย, และทีมอันดับที่สามของแต่ละกลุ่มจะต้องตกชั้นไปสู่ ยูฟ่าเนชันส์ลีก ฤดูกาล 2020–21 ลีกบี.

การจัดอันดับทีมวาง

+ โถ 1 ทีม    40,747 1  38,655 2  38,123 3  37,311 4+ โถ 2 ทีม    36,617 5  36,231 6  34,986 7  34,426 8+ โถ 3 ทีม    32,982 9  31,155 10  31,139 11  29,866 12

กลุ่ม
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 24 มกราคม ค.ศ. 2018 ตามผลการจับสลาก.

เวลาต่างๆ คือ CET/CEST, เป็นไปตามที่ระบุไว้โดยยูฟ่า (เวลาท้องถิ่น, ถ้าแตกต่าง, อยู่ในวงเล็บ).

กลุ่ม 1

กลุ่ม 2

กลุ่ม 3

กลุ่ม 4

เนชันส์ลีก รอบสุดท้าย

การจับสลากจะจัดขึ้นในวันที่ 3 ธันวาคม ค.ศ. 2018 ที่ โรงแรมเชลบอร์น ใน ดับลิน, สาธารณรัฐไอร์แลนด์.

เวลาต่างๆ คือ CEST (UTC+2), เป็นไปตามที่ระบุไว้โดยยูฟ่า.

สายการแข่งขัน

รอบรองชนะเลิศ

เพลย์ออฟ อันดับที่ 3

รอบชิงชนะเลิศ

อันดับผู้ทำประตู
การแข่งขันทั้งหมดมี 66 ประตูที่ทำได้ใน 22 นัด สำหรับค่าเฉลี่ย  ประตูต่อนัด

5 ประตู
 ฮาริส เซเฟรอวิช

4 ประตู
 โรเมลู ลูกากู

3 ประตู
 เซร์ฆิโอ ราโมส

2 ประตู

 มีชี บัตชัวยี
 ตอร์กาน อาซาร์
 ทิน เยดไว
 อันเดรย์ ครามารีช
 มาร์คัส แรชฟอร์ด
 ราฮีม สเตอร์ลิง
 อ็องตวน กรีแยซมาน
 แม็มฟิส เดอไป
 จอร์จีนีโย ไวนัลดึม
 อังแดร ซิลวา
 โรดริโก
 ซาอุล

1 ประตู

 เอแดน อาซาร์
 แฮร์รี เคน
 เจสซี ลินการ์ด
 ออลีวีเย ฌีรู
 กีลียาน อึมบาเป
 โทนี โครส
 อัลแฟรด ฟินปอกาซอน
 คริสเตียโน บิรากี
 ฌอร์ฌีญู
 ไรอัน บาเบล
 เฟอร์จิล ฟัน ไดก์
 ยากุป บวัชต์ชือกอฟสกี
 กรือซีสตอฟ ปิอาแต็ก
 ปียอตร์ แชลิญสกี
 บือร์นาร์ดู ซิลวา
 ปาโก อัลกาเซร์
 มาร์โก อาเซนซิโอ
 ดานี เซบาโยส
 อิสโก
 อัลบิอัน อาเจติ
 นิโก เอลเวดี
 มาริออ กัฟรานอวิช
 มีชาเอล ลัง
 อัดมีร์ เมห์เมดี
 ริคาร์โโ โรดรีเกซ
 แจร์ดัน ชาชีรี
 เดนิส ซากาเรีย
 สตีเวน ซูแบร์

1 การทำเข้าประตูตัวเอง

 ลอฟเร คาลินิช (ในนัดที่พบกับ สเปน)
 กามิล กลิก (ในนัดที่พบกับ โปรตุเกส)

รอบคัดเลือกเพลย์ออฟ

หมายเหตุ
# เครื่องอิสริยาภรณ์เม็กซิโก
เครื่องอิสริยาภรณ์เม็กซิโก โดยรัฐบาลเม็กซิโก เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ.

 จักรวรรดิเม็กซิโก 

 ลำดับที่  ชื่อ  ผู้สมควรได้รับ  ลำดับชั้น  แพรแถบ  วันที่สถาปนา1.เครื่องอิสริยาภรณ์นักบุญพระแม่มารีแห่งกวาดาลูเปทหาร และ พลเรือนชั้นสายสร้อย 
ชั้นมหากางเขน  
ชั้นนายทัพ  
ชั้นนายกอง 
ชั้นเจ้าพนักงาน 100px100pxค.ศ. 1822ค.ศ. 18652.เครื่องราชอิสริยาภรณ์อินทรีเม็กซิโก ทหาร และ พลเรือนชั้นสายสร้อย 
ชั้นมหากางเขน  
ชั้นนายทัพ  
ชั้นนายกอง 
ชั้นเจ้าพนักงาน 
ชั้นอัศวิน  100px ค.ศ. 18653.เครื่องราชอิสริยาภรณ์นักบุญชาลส์สตรี (ฝ่ายใน)100px<center>ค.ศ. 1866

 สหรัฐเม็กซิโก 
 เครื่องอิสริยาภรณ์อินทรีอัซเตก อิสริยาภรณ์สูงสุดของประเทศ สำหรับประมุขของรัฐต่างประเทศ;
 รางวัลศิลปะ และ วิทยาศาสตร์แห่งชาติ;
The National Demography Prize; 
 รางวัลแห่งชาติสำหรับการกีฬา; 
 รางวัลกีฬาแห่งชาติ;
 รางวัลเกียรติคุณแห่งชาติ;
 รางวัลแรงงานแห่งชาติ;
 รางวัลเยาวชนแห่งชาติ;
 รางวัลบริการชุมชนแห่งชาติ;
The National Seniority in Public Service Prize;
 รางวัลรัฐประศาสนศาสตร์แห่งชาติ;
 รางวัลเกียรติคุณป่าไม้แห่งชาติ;
 รางวัลป้องกันพลเรือนแห่งชาติ; 
The National Indigenous Labor and Culture Prize;
 รางวัลสิทธิมนุษยชนแห่งชาติ;
 รางวัลอนุรักษ์ธรรมชาติแห่งชาติ;
 รางวัลความปลอดภัยสาธารณะแห่งชาติ;
 รางวัลเซรามิคแห่งชาติ;
# เครซีแท็กซี
เครซีแท็กซี  เป็นชุดวิดีโอเกมแนวแข่งรถเก็บคะแนนที่พัฒนาขึ้นโดยฮิตเมคเกอร์ และวางจำหน่ายโดยเซก้า วิดีโอเกมแรกปรากฏในรูปแบบเกมตู้ในปี 1999 และประสบความสำเร็จเป็นอย่างมากทำให้เซก้าได้พอร์ตเวอร์ชันเกมตู้ลงไปยังคอนโซลดรีมแคสต์ในปี 2000 ทำให้เป็นวิดีโอเกมจากคอนโซลดรีมแคสต์ที่ขายดีเป็นอันดับสามในสหรัฐโดยมียอดขายมากกว่าหนึ่งล้านชุด เกมต่อมาได้ถูกพอร์ตลงเพลย์สเตชัน 2, นินเทนโดเกมคิวบ์ และพีซี กับภาคต่อยังปรากฏบนเอกซ์บอกซ์, เกมบอยอัดวานซ์ และ เพลย์สเตชันพอร์เทเบิล

ในแต่ละเกมผู้เล่นจะถูกรับบทเป็นคนขับรถแท็กซี่ที่ต้องสะสมเงินโดยการส่งผู้โดยสารไปยังจุดหมายปลายทางของพวกเขาในเวลาที่เร็วที่สุดที่เป็นไปได้ และโชว์ท่าผาดโผนต่าง ๆ เพื่อรับเงินโบนัสเพิ่ม ก่อนที่เวลาจะหมดลง แฟรนไชส์ได้รับการยอมรับจากการออกแบบเกมเพลย์ที่ล้ำสมัยซึ่งง่ายต่อการเรียนรู้ แต่ยากที่จะควบคุม การใช้โฆษณาในเกม และเพลงประกอบโดยวงดิออฟสปริง และ Bad Religion การจดสิทธิบัตรกลไกของเกมเพลย์หลักโดยเซก้า นำไปสู่คดีอย่างน้อยหนึ่งคดีในเกม Simpsons: Road Rage ซึ่งได้รับการตัดสินจากศาลแล้ว
# อเมริกันพาย แอ้มสาวให้ได้ก่อนปลายเทอม
อเมริกันพาย แอ้มสาวให้ได้ก่อนปลายเทอม (อังกฤษ: American Pie) เป็นภาพยนตร์ตลกทางเพศ ออกฉายในปี ค.ศ. 1999 เขียนบทโดย อดัม เฮิร์ซ กำกับโดยพี่น้องตระกูลไวท์ซ ภาพยนตร์เรื่องนี้เป็นภาพยนตร์ภาคแรกของ ภาพยนตร์ชุด อเมริกันพาย ภาพยนตร์เรื่องนี้มีภาคต่ออีก 3 ภาค คือ American Pie 2 (2001), American Wedding (2003), และ American Reunion (2012).TMZ report

และด้วยความสำเร็จจากภาพยนตร์เรื่อง American Reunion ทางทีมผู้สร้างจึงคิดเริ่มจะสร้างภาพยนตร์เรื่อง American Pie 5 และประกาศว่าจะเริ่มสร้างในปี 4 สิงหาคม 2012

เนื้อเรื่อง
เรื่องราวกล่าวถึงกลุ่มนักเรียนวัยรุ่นชาวอเมริกันที่อยู่ในช่วงในช่วงหัวเลี้ยวหัวต่อของการเติบโตเป็นผู้ใหญ่ที่เต็มไปด้วยความสนุกสนาน ทั้งด้านชีวิต ความรัก และประสบการณ์ทางเพศ จิม เป็นอีกหนึ่งหนุ่มที่ยังบริสุทธิ์ เพื่อนๆจึงวางแผนให้เขามีเพศสัมพันธ์กับนักเรียนต่างชาติอย่าง นาเดีย แต่ก็ไม่สำเร็จ ดังนั้น พวกเขาจึงเปลี่ยนให้ จิม ลองมีความสัมพันธ์กับมิเชลล์ นักดนตรีวงดุริยางค์สาวประจำโรงเรียน แต่แล้วจิมก็ตระหนักได้ว่า ทุกสิ่งทุกอย่างที่เขาอยากรู้เกี่ยวกับเซ็กซ์นั้น เขาต้องเริ่มต้นที่พายแอปเปิ้ล ทางด้านเควิน ไม่ต้องการอะไรมากไปกว่าการเอาอกเอาใจวิกกี้ แฟนสาวที่เขารัก ส่วนอ๊อซ นักกีฬาหนุ่มหล่อก็พยายามเอาชนะใจอีเธอร์ นักร้องประสานเสียงคนสวย ถึงแม้จะยากเย็นเพียงใดก็ตาม

นักแสดง
 เจสัน บิกก์ส รับบท จิม เลเวนสเตนน์
 คริส ไคลน์ รับบท คริส "อ๊อซ" อ๊อซเตรทเชอร์
 โทมัส เอียน นิโคลัส รับบท เควิน เมเยอร์
 เอ็ดดี้ เคย์ โธมัส รับบท พอล ฟินช์
 ทารา รีด รับบท วิกกี้ ลาทัม
 มีนา ซูวารี รับบท ฮีเทอร์ การ์ดเนอร์
 ฌอนน์ วิลเลียม สก็อตต์ รับบท สตีฟ สติฟเลอร์
 อลิสัน ฮันนิแกน รับบท มิเชลล์ ฟลาเฮอร์ทีย์
 ยูจิน เลวีย์ รับบท โนอา เลเวนสเตนน์
 แชนนอน เอลิซาเบธ รับบท นาเดีย
 นาตาชา ลียอนเน รับบท เจสสิก้า
 คริส โอเวน รับบท ชัค เชอร์แมน
 เจนนิเฟอร์ คูลิดจ์ รับบท แม่ของสตีฟ
 จอห์น โช รับบท จอห์น
 จัสติน อีสเฟลด์ รับบท จัสติน
 มอลลีย์ ชีค รับบท มิส. เลเวนสเตนน์
 ลอว์เรนซ์ เพรสแมน รับบท โค้ช มาร์เชลล์
 คริสตินา มิลเลียน 
 อีริค ไลฟ์ลีย์ รับบท อัลเบิร์ต
 อีเดน รีเกล รับบท ซาร่าห์
 ซาชา บาร์รีส รับบท คอร์ทนีย์
 อีไล มาร์เรียนธัล รับบท แมตต์ สติฟเลอร์
 ไคลด์ คุซะสุ รับบท ครูสอนภาษาอังกฤษ
 ทารา ซับคอฟฟ์ (ไม่มีชื่อในเครดิต) รับบท นักเรียนในมหาวิทยาลัย
 คริส ไวท์ซ (ไม่มีชื่อในเครดิต) รับบท เสียงผู้ชายในภาพยนตร์ลามก

รับเชิญ
 บลิงก์-182 
 เคซีย์ แอฟเฟล็ก รับบท ทอม เมเยอร์
 สเตซีย์ มารี ฟูสัน
# เจ้าหญิงโอลกาแห่งกรีซและเดนมาร์ก
เจ้าหญิงโอลกาแห่งกรีซและเดนมาร์ก (ประสูติเมื่อวันที่ 11 มิถุนายน พ.ศ. 2446) ณ ประเทศกรีซ เป็นพระธิดาพระองค์ใหญ่ใน เจ้าชายนิโคลัสแห่งกรีซและเดนมาร์ก กับ แกรนด์ดัชเชสเยเลนา วลาดีมีรอฟนาแห่งรัสเซีย เป็นพระราชนัดดาใน พระเจ้าจอร์จที่ 1 แห่งกรีซ ส่วนพระมารดาของพระองค์นั้นเป็นพระราชนัดดาใน จักรพรรดิอะเลคซันดร์ที่ 2 แห่งรัสเซีย สถานทางการเงินของครอบครัวพระองค์นั้นไม่ดีนัก และถูกเนรเทศออกประเทศขณะพระองค์มีพระชันษาเพียง 11 ชันษา โดยเสด็จไปประทับ ณ ประเทศฝรั่งเศส 
 อนึ่งโอลกาทรงเป็นพระภคินีแท้ๆในเจ้าหญิงมารีนา ดัชเชสแห่งเคนต์ จึงทรงเป็นพระมาตุฉา (ป้าฝ่ายแม่)ใน เจ้าชายเอ็ดเวิร์ด ดยุกแห่งเคนต์ เจ้าหญิงอเล็กซานดรา เดอะออนะระเบิล เลดีโอกิลวี และ เจ้าชายไมเคิลแห่งเคนต์

 เสกสมรส 
147px|thumb|right|เจ้าหญิงโอลกาแหละพระสวามีในวันเสกสมรส
เจ้าหญิงโอลกาเคยทรงคบหาดูใจกับ สมเด็จพระเจ้าเฟรเดอริกที่ 9 แห่งเดนมาร์ก จนความสัมพันธ์ของทั้ง 2 ยุติลงเมื่อพ.ศ. 2465 ก่อนจะเสกสมรสกับ เจ้าชายพอลแห่งยูโกสาเวีย เมื่อวันที่ 22 ตุลาคม พ.ศ. 2466 ในเบลเกรด รับพระราชทานพระอิสริยยศ เจ้าหญิงแห่งยูโกสลาเวีย พระชายา  โอลกามีพระบุตรดังนี้
เจ้าชายอเล็กซานเดอร์แห่งยูโกสลาเวีย (พ.ศ. 2467-2559)
เจ้าชายนิโคลาแห่งยูโกสลาเวีย (พ.ศ. 2471-2497)
เจ้าหญิงเอลิซาเบธแห่งยูโกสลาเวีย
174px|thumb|right|เจ้าหญิงโอลกาและพระสวามีในขณะดำรงตำแหน่งผู้สำเร็จราชการแทนพระองค์
หลังจากการลอบสังหารของสมเด็จพระเจ้าอเล็กซานเดอร์ที่ 1 แห่งยูโกสลาเวีย พระสวามีของพระองค์ได้รับการแต่งตั้งเป็นผู้สำเร็จราชการแทนพระองค์ จนสมเด็จพระเจ้าปีเตอร์ที่ 2 แห่งยูโกสลาเวีย บรรลุนิติภาวพสามารถขึ้นครองราชย์ได้ ในเดือนกันยายน พ.ศ 2484

 เครื่องราชอิสริยาภรณ์ 

  House of Glücksburg-Greece: Dame Grand Cross of the Royal Order of Saints Olga and Sophia, 1st Class
  House of Glücksburg: Dame Commander of the Royal Order of Beneficence
  House of Glücksburg: Knight of the Royal Decoration of the Greek Royal House, 2nd Class 
  House of Karađorđević: Dame Grand Cordon of the Royal Order of Saint Sava
 : Grand Officer of the Order of Social Welfare, Special Class
# เจ็ตเซ็ตเรดิโอ
เจ็ตเซ็ตเรดิโอ  หรือชื่อที่วางจำหน่ายในอเมริกาเหนือคือ เจ็ตไกรนด์เรดิโอ  เป็นชุดวิดีโอเกมแพลตฟอร์มแอ็กชันกีฬา ที่พัฒนาขึ้นโดยสมายล์บิต และวางจำหน่ายโดยเซก้า สำหรับเครื่องเกมคอนโซลดรีมแคสต์ในปี 2000 โดยผู้เล่นจะควบคุมกลุ่มคนหนุ่มสาวที่เล่นสเก็ตอินไลน์ในกรุงโตเกียวโดยบังเอิญ, พ่นภาพกราฟฟิตี และหลบหนีเจ้าหน้าที่ เจ็ตเซ็ตเรดิโอ เป็นหนึ่งในวิดีโอเกมแรกที่ใช้ภาพเฉดเซลซื่งให้ภาพเหมือนการ์ตูน

วิดีโอเกมเวอร์ชันโดย Vicarious Visions ได้รับการเผยแพร่โดย THQ สำหรับเกมบอยอัดวานซ์ในวันที่ 26 มิถุนายน 2003 ในอเมริกาเหนือและวันที่ 20 กุมภาพันธ์ 2004 ในยุโรป วิดีโอเกมภาคต่อ เจ็ตเซ็ตเรดิโอฟิวเจอร์ ได้รับการเผยแพร่ในปี 2002 สำหรับเอกซ์บอกซ์ และในปี 2012 วิดีโอเกมได้รับการพอร์ตลงหลายแพลตฟอร์มด้วยความละเอียดสูงซึ่งได้รับการเผยแพร่สำหรับหลายแพลตฟอร์ม
# ไทยแลนด์ไฟฟ์ 2018
ไทยแลนด์ไฟฟ์ 2018 เป็นการแข่งขันฟุตซอล ที่จัดขึ้น ในระหว่างวันที่ 20 ถึง 23 ตุลาคม พ.ศ. 2561 ณ อินดอร์ สเตเดียม หัวหมาก ประเทศไทย

ครั้งนี้จะประกอบไปด้วยเจ้าภาพ ไทย และสามทีมรับเชิญ. สามทีมนั้นที่ได้รับเชิญ คือ อุซเบกิสถาน, มาเลเซีย และ อังกฤษ. โต๊ะเล็กไทยพร้อมฟัดอังกฤษ-ปูลปิสกระตุ้นแข้งเค้นฟอร์มเก่งลุย

ตารางคะแนน

ผลการแข่งขัน
เวลาทั้งหมดคือ เวลามาตรฐานไทย (UTC+07:00).

วันที่ 1

วันที่ 2

วันที่ 3

การถ่ายทอดสด
  ประเทศไทย : ไทยรัฐทีวี , แอปพลิเคชัน AIS PLAY และกล่อง AIS PLAYBOX
 ทั่วโลก : ยูทูบแชนแนลของไทยรัฐ

รางวัล
# เจ้าหญิงเอลิซาเบธแห่งกรีซและเดนมาร์ก
เจ้าหญิงเอลิซาเบธแห่งกรีซและเดนมาร์ก  ประสูติเมื่อวันที่ 24 พฤษภาคม 2447 ประเทศกรีซ เป็นพระธิดาพระองค์รองใน สมเด็จเจ้าฟ้าชายนีโคลัส กับ แกรนด์ดัชเชสเยเลนา วลาดีมีรอฟนาแห่งรัสเซีย เป็นพระราชนัดดาใน พระเจ้าจอร์จที่ 1 แห่งกรีซ ส่วนพระมารดาของพระองค์นั้นเป็นพระราชนัดดาใน จักรพรรดิอะเลคซันดร์ที่ 2 แห่งรัสเซีย สถานทางการเงินของครอบครัวพระองค์นั้นไม่ดีนัก และถูกเนรเทศออกประเทศขณะพระองค์มีพระชันษาเพียง 9 ชันษา โดยเสด็จไปประทับ ณ ประเทศฝรั่งเศส 
 อนึ่งเจ้าหญิงเอลิซาเบธทรงเป็นพระภคินีแท้ๆใน เจ้าหญิงดัชเชสแห่งเคนต์ สหราชอาณาจักร จึงทรงเป็นพระมาตุฉา (ป้าฝ่ายแม่)ใน เจ้าชายดยุกแห่งเคนต์ เจ้าหญิงอเล็กซานดรา และ เจ้าชายไมเคิล
 เสกสมรส 
เจ้าหญิงเอลิซาเบธแห่งกรีซและเดนมาร์ก ทรงเสกสมรสกับ คาร์ล ธีโอดอร์ เคานต์แห่งเทอร์ริง-เยทเทินบัคเมื่อวันที่ 10 มกราคม 2477 โดยพระสวามีของพระองค์นั้นเป็นพระภาคิไนยใน เอลิซาเบธแห่งบาวาเรีย สมเด็จพระราชินีแห่งเบลเยียม ทรงมีพระบุตร 2 พระองค์คิอ
 แฮนสท์ วิลืต เคานต์แห่งเทอร์ริง-เยทเทินบัค 
เฮลเลน อาร์ชดัชเชสเฟอร์ดินานด์ คาร์ลแห่งออสเตรีย
152px|thumb|left|พระรูปเขียนเจ้าหญิงเอลซาเบธแห่งกรีซและเดนมาร์ก

เจ้าหญิงเอลิซาเบธ สิ้นพระชนม์ลงด้วยพระโรคมะเร็ง เมื่อวันที่ 11 มกราคม 2498 สิริพระชันษา 50 ชันษา
# ไทยลีก 4 ฤดูกาล 2561 – โซนภาคตะวันออก
ไทยลีก 4 ฤดูกาล 2561 โซนภาคตะวันออก เป็นส่วนหนึ่งของการแข่งขันไทยลีก 4 ฤดูกาล 2561 ซึ่งเป็นการแข่งขันในระดับที่ 4 ในระบบลีกของฟุตบอลไทย และเป็นการแข่งขันฤดูกาลที่ 10 นับตั้งแต่ก่อตั้งลีกภูมิภาคในฤดูกาล 2552

 สโมสรที่เข้าร่วมแข่งขัน 

ฤดูกาล 2561 มี 10 สโมสรเข้าแข่งขันในโซนภาคตะวันออก ได้แก่
 สโมสร  ที่ตั้ง  สนามเหย้า  ความจุ  ผลงานในฤดูกาล 2560 กองเรือยุทธการ  ชลบุรี (สัตหีบ)  สนามกีฬาราชนาวี สัตหีบ  6,000  อันดับที่ 4 ไทยลีก 4 โซนภาคตะวันออก จันทบุรี  จันทบุรี  สนามกีฬาองค์การบริหารส่วนจังหวัดจันทบุรี    ชนะเลิศไทยลีก 4 โซนภาคตะวันออกอันดับที่ 3 รอบแชมเปียนส์ลีก รอบสุดท้าย กลุ่มเอ ชลบุรี บี  ชลบุรี  ชลบุรีสเตเดียม  8,600  อันดับที่ 5 ไทยลีก 4 โซนภาคตะวันออก นครนายก  นครนายก  สนามกีฬาองค์การบริหารส่วนจังหวัดนครนายก    อันดับที่ 8 ไทยลีก 4 โซนภาคตะวันออก บ้านค่าย ยูไนเต็ด  ระยอง (บ้านค่าย)  หวายกรองสเตเดียม    อันดับที่ 6 ไทยลีก 4 โซนภาคตะวันออก ปลวกแดง ระยอง ยูไนเต็ด  ระยอง  สนามกีฬากลางจังหวัดระยอง    อันดับที่ 3 ไทยลีก 4 โซนภาคตะวันออก พัทยา ยูไนเต็ด บี  ชลบุรี (บางละมุง)  สนามกีฬาเทศบาลเมืองหนองปรือ    ไม่ได้เข้าร่วม ราชนาวี บี  ชลบุรี (สัตหีบ)  สนามกีฬาราชนาวี สัตหีบ  6,000  ไม่ได้เข้าร่วม สายมิตรกบินทร์ ยูไนเต็ด  ปราจีนบุรี (กบินทร์บุรี)  สนามกีฬาน้อมเกล้ามหาราช    อันดับที่ 7 ไทยลีก 4 โซนภาคตะวันออก อีสาน ดีบีชออร่า พัทยา  ชลบุรี (บางละมุง)  สนามกีฬาเทศบาลเมืองหนองปรือ    ชนะเลิศไทยแลนด์ อเมเจอร์ลีก โซนภาคตะวันออก (เลื่อนชั้น)

 ผลการแข่งขัน 

 เลกที่ 1 และเลกที่ 2 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 เลกที่ 3 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 ตารางคะแนน 

 สถิติประจำฤดูกาล 

 ผู้ทำประตูสูงสุด 
สถิตินับถึงวันที่ 26 สิงหาคม พ.ศ. 2561 ซึ่งเป็นวันสุดท้ายของการแข่งขันในโซนภาคตะวันออก
 อันดับ  ผู้เล่น  สโมสร  ประตู 1   ชัยณรงค์ สมุทฐา  จันทบุรี  16 2   วุฒิชัย อะสุชีวะ  กองเรือยุทธการ  9 3   Amidu Jamal  สายมิตรกบินทร์ ยูไนเต็ด  8  คณิน เกตุแก้ว  ราชนาวี บี  วรุฒ ตรงกระโทก  ปลวกแดง ระยอง ยูไนเต็ด  เมธี ปุ้งโพ  สายมิตรกบินทร์ ยูไนเต็ด 7   Souleymane Coulibaly  นครนายก  7  กิจจา มุกดาสนิท  ปลวกแดง ระยอง ยูไนเต็ด  ตรีเพชร เครือรัญญา  อีสาน ดีบีชออร่า พัทยา  นิพิฐพน์ สีทอง  นครนายก  วนัสนันท์ ถานะ  กองเรือยุทธการ

 การทำแฮตทริก 
ในการแข่งขันไทยลีก 4 โซนภาคตะวันออกมีการทำแฮตทริกเกิดขึ้น 5 ครั้ง โดยเป็นผลงานของผู้เล่นไทยทั้งหมด ได้แก่
 ผู้เล่น  สโมสร  คู่แข่งขัน  ผล  นาทีและประตู  วันที่  ไชยวัฒน์ แทวกระโทก  สายมิตรกบินทร์ ยูไนเต็ด (เยือน)  นครนายก (เหย้า)  2–4   (1–2),  (1–3),  (2–4)    ชัยณรงค์ สมุทฐา  จันทบุรี (เยือน)  อีสาน ดีบีชออร่า พัทยา (เหย้า)  1–3    (0–1),  (0–2),  (1–3)    วรุฒ ตรงกระโทก  ปลวกแดง ระยอง ยูไนเต็ด (เยือน)  นครนายก (เหย้า)  2–4   (0–1),  (0–2),  (0–3)    วนัสนันท์ ถานะ  กองเรือยุทธการ (เยือน)  ราชนาวี บี (เหย้า)  1–4   (0–1),  (1–3),  (1–4)    ชัยณรงค์ สมุทฐา  จันทบุรี (เยือน)  นครนายก (เหย้า)  3–6    (0–1),  (1–3),  (3–5),  (3–6)  

 สถิติผู้เข้าชม
# นายกองค์การเขตบริหารพิเศษฮ่องกง
นายกองค์การเขตบริหารพิเศษฮ่องกงChief Executive's Office. www.ceo.gov.hk หรือนิยมเรียกย่อว่า นายกฮ่องกง (香港特首) เป็นประมุขของเขตบริหารพิเศษฮ่องกงและเป็นผู้นำสูงสุดขององค์การเขตบริหารพิเศษฮ่องกงArticle 43, Hong Kong Basic Law: "The Chief Executive of the Hong Kong Special Administrative Region shall be the head of the Hong Kong Special Administrative Region and shall represent the Region" ตำแหน่งนายกฮ่องกงได้รับการสถาปนาในปี 1997 เมื่อมีการส่งมอบฮ่องกงคืนให้แก่ประเทศจีน เพื่อแทนที่ตำแหน่งผู้ว่าราชการฮ่องกงสมัยอยู่ภายใต้การปกครองของสหราชอาณาจักร"Bill 1999." Info.gov.hk. Retrieved 28 March 2010.
# โพแทสเซียมไบทาร์เทรต
โพแทสเซียมไบทาร์เทรต  หรือ ครีมทาร์ทาร์ (cream of tartar) เป็นเกลือกรดโพแทสเซียมของกรดทาร์ทาริก มีสูตรเคมีคือ KC4H5O6 ลักษณะเป็นของแข็งสีขาวหรือผลึกไม่มีสี ไม่มีกลิ่น มีรสเปรี้ยวเล็กน้อย โพแทสเซียมไบทาร์เทรตเป็นผลิตผลพลอยได้จากการหมักน้ำองุ่นเพื่อทำไวน์ ในทางอาหารใช้เป็นสารให้ความคงตัว สารป้องกันการจับเป็นก้อน สารให้ความข้นเหนียวและเป็นส่วนผสมในผงฟู นอกจากนี้ยังสามารถผสมกับน้ำส้มสายชูหรือน้ำมะนาว ใช้เป็นสารทำความสะอาดเครื่องโลหะได้
# เจ้าหญิงเอลิซาเบธแห่งยูโกสลาเวีย
เจ้าหญิงเอลิซาเบธแห่งยูโกสลาเวีย  ประสูติเมื่อวันที่ 7 เมษายน 2479 ณ เบลเกรด ประเทศเซอร์เบีย เป็นพระธิดาพระองค์สุดท้องและพระองค์เดียวใน เจ้าชายพอลแห่งยูโกสลาเวีย กับ เจ้าหญิงโอลกาแห่งกรีซและเดนมาร์ก เป็นพระนัดดาใน เจ้าชายนิโคลัสแห่งกรีซและเดนมาร์ก พระราชปนัดดาใน พระเจ้าจอร์จที่ 1 แห่งกรีซ เป็นพระภาคิไนยใน เจ้าหญิงเอลิซาเบธแห่งกรีซและเดนมาร์ก ซึ่งเป็นพระมารดาทูลหัวของพระองค์ และ เจ้าหญิงมารีนา ดัชเชสแห่งเคนต์ เป็นพระญาติชั้นที่ 1 ใน เจ้าชายเอ็ดเวิร์ด ดยุกแห่งเคนต์ เจ้าหญิงอเล็กซานดรา เดอะออนะระเบิล เลดีโอกิลวี เจ้าชายไมเคิลแห่งเคนต์ ด้านการศึกษา ทรงได้รับการศึกษาในเคนยาที่สหราชอาณาจักรและสวิตเซอร์แลนด์ ในที่สุดทรงศึกษาประวัติศาสตร์ของศิลปะในปารีส ทรงสามารถรับสั่งภาษาอังกฤษ , ฝรั่งเศส , สเปน , อิตาลีและเซอร์เบียได้
 เสกสมรส 

เจ้าหญิงเอลิซาเบธ ทรงเสกสมรสครั้งแรกกับ ฮาร์วาร์ด โออเซ็นเบิร์ก ในปี 2504 มีพระบุตร 2 คน คือ 
แคทเธอรีน โออเซ็นเบิร์ก
คริสตินา โออเซ็นเบิร์ก

ก่อนจะหย่าร้างในปี 2506 และเสกสมรสครั้งที่ 2 กับ นีล บัลโฟร์ เมื่อวันที่ 23 กันยายน 2512 และหย่าจากกันในเดือนพฤศจิกายน 2521 มีพระบุตร 1 คน คือ 
นีโคลัส ออกัสตุส บัลโฟร์

และเสกสมรสครั้งที่ 3 กับ มานูเอล อูโลอา อีเลียส ในปี 2530 และหย่าจากกันในปี 2532 ไม่มีพระบุตร
# ริซ อาห์เมด
ริซ อาห์เมด (อังกฤษ: Riz Ahmed) เกิดเมื่อวันที่ 1 ธันวาคม ค.ศ. 1982 เป็นศิลปินชาวอังกฤษ-ปากีสถาน เกิดที่เมืองลอนดอน ประเทศอังกฤษ โดยเป็นทั้งนักแสดง นักร้องแรป และนักกิจกรรม รู้จักด้วยอีกชื่อในวงการ คือ ริซ เอ็มซี (Riz MC) โดยชื่อตอนเกิด ชื่อ ริซวาน อาห์เมด (Rizwan Ahmed)

ประวัติการแสดง ริซ ชนะรางวัลเอ็มมี โดยริซเคยได้รับเสนอชื่อเข้ารับรางวัลต่าง ๆ มากมาย อาทิ รางวัลโกลเดนโกลบ 1 ครั้ง รางวัล BIFA (British Inpedendent Film Awards) 3 ครั้ง รางวัล Screen Actors Guild Award 1 ครั้ง และรางวัลเอ็มมีถึง 2 ครั้งด้วยกัน

ด้านการศึกษา ริซ จบการศึกษาระดับปริญญาตรีจากมหาวิทยาลัยออกซฟอร์ด สาขาปรัชญาการเมืองและเศรษฐศาสตร์ ในปี ค.ศ. 2004 หลังจากนั้นได้เข้าศึกษาด้านการแสดงที่โรงเรียน Central School of Speech and Drama ที่ University of Lon ในกรุงลอนดอน[1]

ผลงานด้านภาพยนตร์ของริซ ได้แก่ The Road to Guantanamo (2006), Shifty (2008), Rage (2009), Centurion (2010), Four Lions (2011), Black Gold (2011), Trishna (2012), III Manors (2012), The reluctant Fundamentalist (2013), Closed Circuit (2013), Nightcrawler (2014), Rogue One: A Star Wars Story (2016), Jason Bourne (2016), City of Tiny Lights (2016), Una (2017), Venom (2018) และ The Sisters Brothers (2018)[2]
# จอห์น ฮอลแลนด์ โรส
จอห์น ฮอลแลนด์ โรส  เป็นนักประวัติศาสตร์ชาวอังกฤษ เกิดเมื่อ 28 มิถุนายน 1885 และเสียชีวิตเมื่อ 3 มีนาคม 1942 เขาเคยได้รับตำแหน่ง Vere Harmsworth Professor of Imperial and Naval History ที่มหาวิทยาลัยแคมบริดจ์ระหว่างปี 1919 ถึง 1934 ซึ่งออกมาจากการเกษียณอายุ เขาเขียนหนังสือประวัติศาสตร์เรื่อง The Development of the European Nations รวมถึงยังเขียนเรื่องชีวประวัติของ วิลเลียม พิตต์ ผู้เยาว์ และ นโปเลียน โบนาปาร์ต และงานเขียนเกี่ยวกับประวัติศาสตร์อีกมากมาย
# สหภาพจักรยานระหว่างประเทศ
สหภาพจักรยานระหว่างประเทศ  เป็นองค์การที่ทำหน้าที่บริหารกิจการกีฬาจักรยาน โดยเป็นผู้กำหนดระเบียบข้อบังคับ กำหนดกติกาการแข่งขันจักรยานและดูแลควบคุมกีฬาจักรยานให้ดำเนินไปอย่างมีระเบียบและถูกต้อง มีสำนักงานใหญ่อยู่ที่เมืองแอกล์ ประเทศสวิตเซอร์แลนด์

แหล่งข้อมูลอื่น
# เกาะเซามีแกล
เซามีแกล  เป็นเกาะที่ใหญ่ที่สุดและมีประชากรมากที่สุดในหมู่เกาะอะโซร์สของโปรตุเกส เกาะนี้มีพื้นที่ทั้งหมด  และมีประชากรประมาณ 140,000 คน ซึ่ง 45,000 คนอาศัยอยู่ใน Ponta Delgada ซึ่งเป็นเมืองที่ใหญ่ที่สุดในเกาะนี้

ชื่อเซามีแกลของเกาะนี้แปลว่า "เซนต์มีคาเอล" ซึ่งหมายถึง อัครทูตสวรรค์มีคาเอล และเกาะนี้มีชื่อเล่นว่าเกาะสีเขียว